google/wiki40b huggingface dataset:
Praxiteles Starší

Praxiteles alebo Praxitelés (starogr. Πραξιτέλης) bol grécky sochár v 5. storočí pred Kr.
Sochár Praxiteles Starší pochádzal z Atén. Niektorí odborníci ho považujú za žiaka sochárskeho majstra Kalamida a za otca sochára Kéfisodota. Svoju umeleckú činnosť vykonával približne v rokoch 445 až 425 pred Kr. a inšpirovali ho i diela Feidia, s ktorým pracoval na Akropole. Špecializoval sa na odlievanie z bronzu a je možné, že pomáhal Feidiovi pri realizácii veľkej bronzovej sochy Atény Promachos.
Z jeho diel sa nič nezachovalo, ale traduje sa, že bol autorom sochy bohyne Héry z chrámu v Platajách, ktorá je známa z viacerých rímskych kópií. Je možné, že originál tejto sochy bol predlohou aj grandiózne stvárneného diela Héry Barberiniovcov, ktorej držanie tela, jemné detaily a dokonale vytvarované drapérie prezrádzajú príslužnosť k Feidiovej škole.
Zo staroveku máme o staršom Praxitelovi dve písomné správy aj to iba od autorov schólií (poznámok na okraji starých gréckych textov), a to v Aristeidovom diele Panathenaikos (187, 20) a v Theokritovej Eidylii (5, 105.), preto niektorí znalci pochybujú či skutočne existoval.
Armavir (Rusko)

Dejiny

Sídlo bolo založené v roku 1839 pod názvom Armianskij aul (Армя́нский ау́л) na ľavom brehu rieky Kubáň, oproti ruskej pevnosti Pročnyj Okop (Прочный Окоп). Bolo sem presídlených 800 arménskych rodín z oblasti Čerkesska, obývanej Adygmi. Na začiatku 19. storočia bola zavŕšená islamizácia Adygov a kvôli vojnám sa výrazne zhoršila situácia Arménov, rovnako ako všetkých kresťanov.
V roku 1848 dostalo sídlo názov Armavirskij aul, podľa kedysi hlavného mesta Arménska. V roku 1875 bola postavená Vladikavkazská železnica. V roku 1908 sa začala budovať železnica spájajúca Armavir s Tuapse. Štatút mesta má od 18. januára 1914.
Počas občianskej vojny v rokoch 1918-1920 sa v okolí mesta odohrávali krvavé boje. Počas Veľkej vlasteneckej vojny bol Armavir okupovaný nemeckou armádou, oslobodený bol v januári 1943.
Gustáv Stadrucker

Životopis

Vyštudoval architektúru na Vysokej škole architektúry a pozemného staviteľstva ČVUT v Prahe. Pracoval v rozličných projektových kanceláriách v Prahe, neskôr mestský inžinier a riaditeľ Stavoprojektu vo Zvolene, externý pedagóg na VŠLD vo Zvolene a SVŠT v Bratislave. Spoluautor projektu administratívnej budovy elektrární v Banskej Bystrici. Spoluzakladateľ ochotníckeho divadelného krúžku Detvan (1930) vo Zvolene. Ochotnícky a filmový herec.
Chéry-lès-Rozoy

Poloha

Obec má rozlohu 4,73 km². Najvyšší bod je položený 215 m n. m. a najnižší bod 127 m n. m.

Obyvateľstvo

Počet obyvateľov obce je 102 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aliman

Demografia

V roku 2011 bol počet obyvateľov obce 2 805, z toho 2 798 Rumunov (99,75 %), 5 Rómov (0,18 %) a 2 inej národnosti (0,07 %).
Chemaudin

Poloha

Obec má rozlohu 7,3 km². Najvyšší bod je položený 310 m n. m. a najnižší bod 233 m n. m.

Obyvateľstvo

Počet obyvateľov obce je 1 427 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beauvilliers (Loir-et-Cher)

Poloha

Obec má rozlohu 8 km². Najvyšší bod je položený 144 m n. m. a najnižší bod 120 m n. m.

Obyvateľstvo

Počet obyvateľov obce je 62 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Euthymenes z Mainalu

Euthymenes alebo Euthymenés (starogr. Εὐθυμένης – Euthymenes, iný prepis: Euthymenés) bol olympijský víťaz v zápasení v rokoch 400 a 392 pred Kr.
Euthymenes z arkádskej obce Mainalos bol na 95. olympijských hrách korunovaný olivovým vencom za víťazstvo v zápasení dorastencov a o osem rokov neskôr za víťazstvo v zápasení mužov. Zápasenie (palé) zaviedli v Olympii na 18. hrách v roku 708 pred Kr. a zápasenie dorastencov (palé paidón) na 37 hrách roku 632 pred Kr.
Na pamiatku jeho olympijského triumfu mu jeho rodáci dali zhotoviť sochu, ktorú potom slávnostne umiestnili k sochám olymionikov v olympijskej Altide. Jeho sochu si ešte v druhom storočí mohol prezrieť staroveký cestovateľ a spisovateľ Pausanias, ktorý zaznamenal, že bola dielom sochárskeho majstra Alypa zo Sikyónu
Saint-Jean-des-Mauvrets

Poloha

Obec má rozlohu 12,76 km². Najvyšší bod je položený 81 m n. m. a najnižší bod 16 m n. m.

Obyvateľstvo

Počet obyvateľov obce je 1 746 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Luot

Poloha

Obec má rozlohu 8,5 km². Najvyšší bod je položený 182 m n. m. a najnižší bod 80 m n. m.

Obyvateľstvo

Počet obyvateľov obce je 232 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fosa dlhochvostá

Rozšírenie

Žije na celom Madagaskare. Aj keď je zriedkavá, obýva všetky nedotknuté lesy okrem náhorných plošín. Niekedy sa odváži aj do ľudských sídiel a na poľnohospodársku pôdu. V súčasnosti je to najväčší pôvodný mäsožravec na ostrove a top predátor.

Opis

S chvostom meria 1,5 až 2 m a váži od 7 do 12 kg. Má červenohnedú krátku srsť. Boli zajaté aj čierne jedince. Štíhle telo, dlhý chvost, krátke silné nohy, oválne uši a hranatý pysk. Fúzy sú dlhé ako hlava. Pri análnom otvore má pižmovú žľazu cez ktorú pri podráždení vylučuje silný zápach. Samce sú väčšie ako samice.
Je aktívna najmä noci ale niekedy aj vo dne, je samotárska. Žije na stromoch (dobre šplhá) aj na zemi. Loví lemury, malé cicavce, vtáky, plazy, obojživelníky aj hmyz.
Sú polygamné. Samice od novembra do januára vrhnú dve až štyri mláďatá. Po roku sa mláďatá osamostatnia, dospievajú v troch až štyroch rokoch. Keďže sú mláďatá so samicou až rok, rodí každý druhý rok. V zajatí sa dožíva viac ako 20 rokov.

Ohrozenie

Podľa Medzinárodnej únie na ochranu prírody a prírodných zdrojov fosa dlochvostá patrí medzi zraniteľné druhy, trend celkovej populácie je klesajúci. Je ohrozená pre stratu prirodzeného prostredia a ľudského lovu. Za posledné tri generácie klesla jej populácia o 30 %.
Alektor (syn Anaxagora)

Alektor alebo Alektór (starogr. Ἀλέκτωρ – Alektor/iný prepis Alektór, lat. Alectryon) je v gréckej mytológii syn a nástupca argejského kráľa Anaxagora.
Za vlády jeho otca Anaxagora sa argejské kráľovstvo rozdelilo na tri nezávislé kráľovstvá. Podiel z jeho kráľovstva získali jeho bratia Melampous a Bias za vyliečenie jeho chorých dcér a žien v krajine. Založili tak v Argu vládu Amytháonovcov.
Alektor sa následne stal druhým kráľom Argu rodu Anaxagorovcov. Jeho syn Ifis prežil svoje deti a preto sa po jeho smrti stal nástupcom na argejskom tróne jeho synovec Sthenelos, syn brata Kapanea a jeho manželky Euadny, Ifidovej dcéry.
Nengonengo

Geografia atolu

Má hruškovitý tvar. Na dĺžku meria iba necelých 14 km a v najširšom mieste 9 km. Prstenec atolu tvoria plytké a nesplavné útesové prieplavy na východnej strane, prerušované piesočnými presypmi a "motu", ktorých výška nepresahuje 2 m nad hladinu oceánu a ktoré od neho oddeľujú jeho lagúnu. Z geologického hľadiska je to koralový atol s výškou 45 m od vrcholu podmorskej sopky. Tá má z oceánskeho dna na výšku 4,4 km, a jej vek sa odhaduje na 45,8 až 47,6 mil. rokov.

História

Prvý písomne doložený objav atolu vykonal anglický moreplavec Samuel Wallis 13. júna 1767. Atol pomenoval Prince William Henry. Ďalší záznam je od Louisa Isidore Duperreyho z 25. apríla 1823 a následne od Fredericka Beecheyho z 27. februára 1826.
Malá pristávacia dráha bola na atole vybudovaná v roku 1993.
Pri sčítaní v roku 2002 žilo na atole 54 obyvateľov. Vstup na ostrov je obmedzený, pretože je v súkromnom vlastníctve a slúži ako perlová farma.

Administratívne začlenenie

Atol patrí spolu s atolmi Ahunui (neobývaný), Paraoa (neobývaný), Manuhangi (neobývaný) do komunity Hao.
81P/Wild

81P/Wild alebo Kométa Wild 2 je periodická kométa, ktorú objavil švajčiarsky astronóm Paul Wild v roku 1978.
Okolo kométy preletela 2. januára 2004 v minimálnej vzdialenosti 236 km kozmická sonda Stardust. Počas preletu snímkovala jadro kométy a uskutočnila odber vzorkov jej prachových častíc, ktoré neskôr dopravila na Zem. Zistila, že jadro kométy má členitý povrch s množstvom kráterov (niektoré sú hlboké vyše 150 m), je pomerne aktívne (sonda zaznamenala niekoľko prachovoplynových výtryskov) a jeho rozmery sú 5,5×4,0×3,3 km.
Umelá družica

História

Prvou umelou družicou Zeme sa stal Sputnik 1, vypustený z kozmodrómu Bajkonur 4. októbra 1957
Eyroles

Poloha

Obec má rozlohu 8,75 km². Najvyšší bod je položený 805 m n. m. a najnižší bod 380 m n. m.

Obyvateľstvo

Počet obyvateľov obce je 28 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Propriano

Poloha

Obec má rozlohu 18,73 km². Najvyšší bod je položený 609 m n. m. a najnižší bod 0 m n. m.

Obyvateľstvo

Počet obyvateľov obce je 3 509 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marcel Breuer

Život a dielo

Pre svojich kolegov bol známy pod prezývkou Lajkó. V 20. rokoch 20. storočia študoval na známej nemeckej škole Staatliches Bauhaus. Škola presadzovala študijný plán, ktorý tvorili poznatky z umenia, remesla a technológie. Breuer získal pozíciu vedúceho stolárskej dielne. Tvoril v Berlíne, navrhoval domy a komerčné priestory. Po príchode nacistov k moci, sa v 30. rokoch odsťahoval z Nemecka do Švajčiarska a potom do Londýna. Neskôr vyučoval na Harvardovej univerzite. V tomto období spolupracoval so svojím kolegom z Bauhausu Walterom Gropiusom (tiež prednášal na Harvarde) na dizajne niekoľkých domov v okolí Bostonu. V roku 1946 odišiel z Harvardu a založil si kanceláriu v New Yorku. Prvé jeho dokončené dielo po vojne bol Geller House na Long Islande. Pre priestrannú drevenú konštrukciu bol novinármi dom označený ako „dom budúcnosti“. V roku 1953 vyhral so súťažným návrhom pre Budovu UNESCO v Paríži.
Bol priekopníkom rúrkovitého oceľového nábytku, neskôr začal experimentovať aj s drevom, preglejkou a hliníkom. Jeho pravdepodobne najznámejším dielom sa stala tzv. „Wassilyho“ stolička (1925-26).
Failly

Poloha

Obec má rozlohu 6,74 km². Najvyšší bod je položený 304 m n. m. a najnižší bod 187 m n. m.

Obyvateľstvo

Počet obyvateľov obce je 559 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Európska asociácia pre hudobné vzdelávanie v školách

Európska asociácia pre hudobné vzdelávanie v školách (EAS - European Association for Music in Schools) je nevládna organizácia, ktorá združuje európskych hudobných pedagógov (učiteľov, umelcov, vedcov) s cieľom vytvárania a zlepšovania systémov hudobného vzdelávania v európskych krajinách. Je otvorená všetkým zainteresovaným a ponúka možnosti vzájomnej podpory, výmeny informácií a spolupráce.
Národnou koordinátorkou na Slovensku je Prof. Mgr.art. Irena Medňanská, Ph.D.
La Ferrière-en-Parthenay

Poloha

Obec má rozlohu 29,12 km². Najvyšší bod je položený 185 m n. m. a najnižší bod 142 m n. m.

Obyvateľstvo

Počet obyvateľov obce je 802 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anneux

Poloha

Obec má rozlohu 5,44 km². Najvyšší bod je položený 99 m n. m. a najnižší bod 56 m n. m.

Obyvateľstvo

Počet obyvateľov obce je 241 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Genest-de-Beauzon

Poloha

Saint-Genest-de-Beauzon má rozlohu 5,31 km². Najvyšší bod je položený 356 m n. m. a najnižší bod 176 m n. m.

Obyvateľstvo

Saint-Genest-de-Beauzon má 249 obyvateľov (2009).
Graf vývoja obyvateľstva:
Zdroje: INSEE
Organická architektúra

Vývoj

Organická architektúra je všeobecne architektúra inšpirovaná prírodou. Prvýkrát sa výraz „organický“ v teórii použil v roku 1841 v knihe De l´Art et du beau (O umení a o kráse) od francúzskeho estetika H.F.R. de Lammenaise a v roku 1843 u amerického sochára Horatia Greenougha. Ďalej tento termín používali aj Frank Lloyd Wright a Louis Sullivan. Organické tvary sa vyskytovali aj v dielach Antoni Gaudího, v expresionizme ako u Erich Mendelsohna  - (potlačenie pravých uhlov) a inde. Cieľavedome rozpracoval organickú architektúru až Frank Lloyd Wright v súvislosti s jeho programovým návratom k prírode. Dom musí podľa Frank Lloyd Wrighta rásť z potrieb ľudí a z charakteru zeme ako živý organizmus. Ďalšími predstaviteľmi organickej architektúry sú: Richard Joseph Neutra, Alvar Aalto, Friedensreich Hundertwasser, Rudolf Steiner, Bruno Zevi, Gustav Stickley, Bruce Goff, Anton Alberts, Laurie Baker, Hugo Häring, a iní.
Organická architektúra je aj architektonický smer konca 60. rokov v Maďarsku, založený maďarským architektom Imre Makoveczom. Na svoje stavby používa hlavne organické materiály, ako sú drevo, trstina a je silne inšpirovaný tvarmi prírody.
Cubrial

Poloha

Obec má rozlohu 5,92 km². Najvyšší bod je položený 356 m n. m. a najnižší bod 264 m n. m.

Obyvateľstvo

Počet obyvateľov obce je 137 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Paul Stastny

Klubový hokej

Pred sezónou 2006/07 podpísal zmluvu s klubom NHL Colorado Avalanche. Hneď v premiérovom ročníku sa zaradil medzi opory klubu. Bol vyhlásený nováčikom mesiaca NHL za február 2007, keď v 14 zápasoch zaznamenal 19 bodov.

Nováčikovský rekord v počte bodov za sebou

7. marca 2007 zaznamenal ako nováčik NHL 17. zápas v rade, v ktorom bodoval, čím vyrovnal nováčikovský rekord NHL Teemu Selänneho zo sezóny 1992/93 a zároveň odsunul svojho otca Petra v tejto historickej tabuľke na tretie miesto (ten dosiahol sériu 16 bodových zápisov vo svojom premiérovom ročníku 1980/81).  V ďalšom stretnutí 11. marca 2007 bodoval v zápase 18. raz, čím ustanovil nový rekord nováčika. Počas ďalšieho zápasu proti Calgary strelil víťazný gól, v nasledujúcom proti Phoenixu skóroval dvakrát, a vylepšil rekord na 20 stretnutí.

Reprezentácia

Paul Stastny prvýkrát reprezentoval USA – na turnaji Viking Cup 2004. Vznikli úvahy o jeho možnosti reprezentovať Slovensko, ale pravidlá IIHF požadujú, aby hráč odohral minimálne dve sezóny v krajine, ktorú chce reprezentovať. Bol členom reprezentácie USA na MS 2007, MS 2012 a ZOH 2010. Hral aj na MS 2013, kde USA vybojovalo bronzovú medailu, bol druhým najproduktívnejším hráčom turnaja,
Henrich I. (Východofranská ríša)

Henrich I. Vtáčnik (* 876 – † 2. júla 936 Memleben v Sasku-Anhaltsku), po nemecky Heinrich der Finkler alebo Heinrich der Vogler, bol saský vojvoda (912 – 936) a východofranský kráľ (919 – 936), zakladateľ tzv. saskej resp. ottonovskej dynastie kráľov a císárov rímskonemeckej ríše, ktorá sa definitívne sformovala pod vládou jeho syna Otta I. Na sklonku svojej vlády riešil zničujúce nájazdy maďarských kmeňov na územie východofranskej ríše. V roku 924 začal Maďarom platiť tribút a získaný pokoj využil na opevňovanie miest a budovanie silnej jazdeckej armády. V roku 933 platby ukončil a trestnou výpravou Maďarov porazil v bitke na Riade. Porážku Maďarov potom dokonal jeho syn Otto I., keď ich rozdrvil v bitke pri Lechu (955). Táto porážka definitívne rozhodla o tom, že sa Maďari usadili zhruba v dnešnom Maďarsku a ukončila ich výboje do západnej Európy.
Bonas

Poloha

Obec má rozlohu 10,1 km². Najvyšší bod je položený 195 m n. m. a najnižší bod 96 m n. m.

Obyvateľstvo

Počet obyvateľov obce je 138 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Július Jonáš

Životopis

Pred rokom 1850 žil pravdepodobne vo Viedni a venoval sa krajinomaľbe. Roku 1850-1870 pôsobil na strednom Slovensku, žil pravdepodobne v Banskej Bystrici (1845-1863). Prívrženec slovenského národného hnutia, pod vplyvom J.B. Klemensa vychádzal sprvu z bidermaieru, najmä na portrétoch slovenských národných dejateľov. Maľoval oltárne plátna s výjavmi zo života dedinského ľudu, kostolné zástavy. Autor portrétu richtára Banskej Bystrice Michala Rárusa.
La Pesse

Poloha

Obec má rozlohu 24,26 km². Najvyšší bod je položený 1 440 m n. m. a najnižší bod 800 m n. m.

Obyvateľstvo

Počet obyvateľov obce je 360 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Skraupova syntéza

Skraupova syntéza je chemická reakcia používaná k syntéze chinolínu. Je pomenovaná podľa rakúsko-českého chemika Zdenka Hansa Skraupa (1850-1910).
V typickej Skraupovej syntéze je anilín zahrievaný spoločne s kyselinou sírovou, glycerolom a oxidačným činidlom, ako je nitrobenzén, a následne vzniká chinolín.

 
U tohto príkladu slúži nitrobenzén ako rozpúšťadlo a oxidačné činidlo. Reakcia je veľmi búrlivá a vykonáva sa za prítomnosti síranu železnatého. Miesto nitrobenzénu môže byť použitá kyselina trihydrogenarseničná, avšak reakcie s nitrobenzénom bývajú miernejšie a bezpečnejšie.

Reakčný mechanizmus

Po zahriatí anilínu s kyselinou sírovou, glycerolom a oxidačným činidlom dochádza k adícii amínu na aldehyd alebo ketón.
Poznámka: pozícia hydroxylovej skupiny od 6. kroku ďalej je nesprávna a mala by byť posunutá o jeden uhlík vľavo.
Slunná

Ochrana

Predmetom ochrany je ekosystém starého listnatého lesa, tvorený pôvodnými bukovými porastami miestami pralesovitého charakteru, ktoré sú významným refúgiom pre hniezdenie vtáctva a poskytujú zázemie pre celý rad vzácnych a chránených druhov rastlín, ako je cyklámen purpurový, vtáčia prilba biela, vtáčia prilba dlholistá a kruštík modrofialový.
Le Puiset

Poloha

Obec má rozlohu 7,91 km². Najvyšší bod je položený 150 m n. m. a najnižší bod 132 m n. m.

Obyvateľstvo

Počet obyvateľov obce je 402 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rahon (Doubs)

Poloha

Obec má rozlohu 5,69 km². Najvyšší bod je položený 664 m n. m. a najnižší bod 489 m n. m.

Obyvateľstvo

Počet obyvateľov obce je 118 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kolonica

Dejiny

Najnovšie historické výskumy datujú vznik obce v roku 1549, kedy sa obec spomína v súvislosti s majetkovým sporom. Obyvatelia sa živili úrodou zo skromných polí. Gréckokatolícka cerkva z roku 1844, ktorá sa v obci nachádza,  bola postavená na mieste pôvodnej drevenej cerkvi.

Fedor Hlavatý

Fedor Hlavatý bol rodákom obce Ruská Volová. Bol kapitánom mnohých zbojníckych družín v 15. storočí. Veľký význam v období po potlačení bratríckeho hnutia Uhorským Matejom Korvínom nadobudla práve jeho družina, ktorá bola na vtedajšie podmienky dobre organizovaná a hovorí sa, že mala znaky dobre organizovanej bratríckej jednotky. V družine pôsobili aj jeho bratia Danko a Vasko. Fedor ako kapitán dokázal viesť takmer päťdesiat člennú družinu. Neskôr bol chytený a popravený v Trebišove.
Dragon (kozmická loď)

Kontrakt COTS

V súťaži vypísanej v rámci programu Commercial Orbital Transportation Services (COTS) bola v roku 2006 vybraná spoločnosť SpaceX, aby vyvinula kozmické plavidlo pre dopravu nákladu a výhľadovo aj ľudských posádok na nízku obežnú dráhu Zeme, najmä k Medzinárodnej vesmírnej stanici (ISS). V rámci prideleného kontraktu v hodnote minimálne 278 miliónov USD bola spoločnosť zaviazaná k vývoju plavidla a prevedeniu troch demonštračných letov lode. Na vynášanie lode Dragon vyvinula SpaceX svoju vlastnú nosnú raketu Falcon 9. Dôvodom na vypísanie COTS bolo ukončenie prevádzky kozmického raketoplánu v roku 2011 a potreba rozšírenia prepravných kapacít na nízku obežnú dráhu Zeme ešte pred prvým pilotovaným letom lode Orion organizácie NASA.

Konštrukcia lode

Ide o loď klasickej koncepcie s návratovým modulom umožňujúcim balistický alebo riadený návrat s využitím mierneho vztlaku telesa. Vnútri lode je hermetický priestor s objemom 10 m³ pre max. 3 310 kg nákladu. Súčasťou návratového modulu je väčšina technologických systémov lode, ako je 18 korekčných raketových motorov Draco s ťahom 400 N, avionika, napájací systém, nádrže pohonných hmôt atď. Na špici lode je umiestnený spojovací uzol CBM. Ten je pri štarte lodi prekrytý aerodynamickým krytom. Dĺžka kabíny je 3,1 m, s krytom 4,5 m. Maximálny priemer je 3,7 m.
Okrem vlastnej návratovej kabíny je súčasťou lode valcová nadstavba (trunk), u ktorej nie je predpokladaný spätný návrat na Zem. K tejto nadstavbe je pripojený pár solárnych panelov a vo vnútri nadstavby je priestor pre umiestnenie ďalšieho nákladu s objemom 14 m³ alebo až 34 m³ s rozšíreným trunkom.
Celková dĺžka lode vrátane krytu spojovacieho uzla je okolo 7,5 m, maximálny priemer 3,7 m a celková hmotnosť okolo 8 ton. Z toho hmotnosť prázdnej lode predstavuje 4 200 kg, pohonné hmoty 1 230 kg, náklad vo vnútri kabíny 1 700 kg a náklad v trunku až 850 kg.
Loď je vybavená tepelným štítom z materiálu PICA-X (phenolic impregnated carbon ablator), ktorý je dimenzovaný pre návrat lode z oblastí Mesiaca a Marsu.
Vlastné pristátie je zabezpečené sústavou dvoch výťažných a troch hlavných padákov. Výťažné padáky, vypúšťané vo výške približne 13 km, slúžia k spomaleniu a stabilizácii pádu. Hlavné padáky s priemerom 35 m sa otvárajú vo výške 3 km a zabezpečujú mäkké pristátie rýchlosťou 5 až 5,5 m/s. Bezpečné dosadnutie je zaistené aj pri zlyhaní jedného z hlavných padákov.
Kyriakos Ioannou

Osaka 2007

Na MS v atletike 2007 skončil na treťom mieste výkonom 235 cm, čo je jeho osobný rekord. Keďže aj Donald Thomas a Jaroslav Rybakov skočili 235 cm, rozhodovalo o zlatej medaile počet pokusov na tejto výške. Donald Thomas na to potreboval jeden a Jaroslav Rybakov s Ioannouom dva. Medzi Ioannou a Rybakovom rozhodoval menší počet pokusov na výške 233 cm, a tam bol lepší Jaroslav Rybakov, ktorý túto výšku skočil na prvýkráť.

Valencia 2008

Na Halových majstrovstvách sveta 2008 skončil na treťom mieste výkonom 230 cm. Na prvého Stefana Holma strácal 6 cm a na Jaroslava Rybakova 4 cm.
Česko-slovenská hokejová liga 1986/1987

Hokejová sezóna 1986/1987 bola 44. ročníkom Česko-slovenskej hokejovej ligy, ktorá sa hrala pod názvom I.liga. Štartovalo v nej 12 účastníkov. Najprv sa stretli všetky družstvá dvojkolovo každý s každým, čiže 22 zápasov. Po tejto prvej časti nasledovala druhá, kde sa párne družstvá stretli s nepárnymi po úvodnej časti. Výsledky prvých 22. kôl sa započítavali. Po základnej časti nasledovalo klasické play-off. Družstvá na 9.-12. mieste hrali štvorkolovo každý s každým o zostup. V play-off sa hrali aj zápasy o umiestnenie. Titul získalo družstvo Tesla Pardubice, keď vo finále porazilo družstvo Dukly Jihlava 3:2 na zápasy v sérii hranej na 3. víťazné zápasy. Vypadlo družstvo TJ Vítkovice. Nahradilo ho družstvo Poldi SONP Kladno.

Káder majstra Tesla Pardubice

Brankári: Dominik Hašek, Michal Kopačka
Obrancovia: Ján Levinský, Stanislav Mečiar, Jiří Seidl, Radomír Brázda, Miloš Hrubeš, Pavel Marek, Petr Prajsler, Martin Střída
Útočníci: Jiří Jiroutek, Otakar Janecký, Jiří Šejba, Miroslav Bažant, Zdeněk Čech, Ladislav Dinis, Libor Herold, Evžen Musil, Josef Slavík, Jiří Kovařík, Ondřej Heřman, Ludvík Kopecký, Robert Vršanský, Petr Chlupáč
Tréneri: Karel Franěk a Horymír Sekera
Beaumont-Pied-de-Bœuf (Mayenne)

Poloha

Obec má rozlohu 13,31 km². Najvyšší bod je položený 89 m n. m. a najnižší bod 38 m n. m.

Obyvateľstvo

Počet obyvateľov obce je 205 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pomník Karola Hanzlíčka

Pomník Karola Hanzlíčka je menší pamätník venovaný pamiatke Karola Hanzlíčka v Ružinove, Bratislave, ktorý sa nachádza v miestnej časti Pošeň.

Popis

Pamätník je prevedený ako samostatne stojaci pomník.
Umiestnený je na severnej strane Exnárovej ulice presne oproti vyústeniu Štefunkovej ulice z južnej strany, ktorá do roku 1990 niesla meno Hanzlíčkova.
Pomník má podobu jednoduchého lichobežníkového kamenného stĺpu. Vo výkroji je umiestnený plechový štylizovaný kvet.
Nápis na pamätníku:
PAMIATKE KAROLA HANZLÍČKA 1850-1935 POKROKOVÉHO NOVINÁRA
Autorom pamätníka je akad. soch. Rastislav Miklánek.